b'\n_START_ARTICLE_\nActive Directory\n_START_PARAGRAPH_\nAkt\xc4\xabvais direktorijs jeb AD (no ang\xc4\xbcu:   Active Directory) ir direktorija pakalpojumu (directory service) LDAP savietojama Microsoft realiz\xc4\x81cija Windows NT saimes oper\xc4\x93t\xc4\x81jsist\xc4\x93m\xc4\x81m. AD \xc4\xbcauj administratoriem izmantot grupu politikas (GPO), lai nodro\xc5\xa1in\xc4\x81tu lietot\xc4\x81ja darba vides unifik\xc4\x81ciju, vienk\xc4\x81r\xc5\xa1i instal\xc4\x93t un uztur\xc4\x93t programmnodro\xc5\xa1in\xc4\x81jumu vienlaic\xc4\xabgi uz daudziem datoriem (ar grupu politik\xc4\x81m vai izmantojot Microsoft System management Server 2003 vai System Center Configuration Manager), \xc4\xbcauj instal\xc4\x93t OS, papildus un servera programmat\xc5\xabras atjaunin\xc4\x81jumus(updates), visiem datoriem t\xc4\xabkl\xc4\x81 (pielietojot Windows Server Update Services (WSUS); agr\xc4\x81k: Software Update Services (SUS)). Active Directory datus un vides iestat\xc4\xabjumus uztur un glab\xc4\x81 fiziski izklied\xc4\x93t\xc4\x81(Pa Dom\xc4\x93na kontrolieriem), lo\xc4\xa3iski centraliz\xc4\x93t\xc4\x81(Pa Dom\xc4\x93niem, Kokiem un Me\xc5\xbeiem.) datub\xc4\x81z\xc4\x93. T\xc4\xabkli ar Active Directory var b\xc5\xabt da\xc5\xbe\xc4\x81da izm\xc4\x93ra: da\xc5\xbei simti l\xc4\xabdz vair\xc4\x81ki miljoni objektu._NEWLINE_Pirmoreiz Active Directory prezent\xc4\x93ja 1996. gad\xc4\x81, pirmoreiz tas bija iek\xc4\xbcauts Windows 2000 Server, v\xc4\x93l\xc4\x81k tika modific\xc4\x93ts un uzlabots s\xc4\x81kum\xc4\x81 izlai\xc5\xbeot Windows Server 2003,(2003. gads) v\xc4\x93l\xc4\x81k Windows Server 2003 R2. (2005. gads)_NEWLINE_Pret\xc4\x93ji WINDOWS versij\xc4\x81m l\xc4\xabdz WINDOWS 2000, kuras pamat\xc4\x81 izmantoja NetBIOS protokolu savstarp\xc4\x93jai mijiedarb\xc4\xabbai t\xc4\xabkl\xc4\x81, Active Directory pakalpojums ir integr\xc4\x93ts ar DNS un TCP/IP. DNS-serverim, kur\xc5\xa1 apkalpo AD, ir j\xc4\x81b\xc5\xabt savietojamam ar BIND 8.1.2 versiju, vai v\xc4\x93l\xc4\x81ku, serverim j\xc4\x81atbalsta SRV tipa ieraksti (RFC\xc2\xa02052) un dinamiskais atjauno\xc5\xa1anas protokols (RFC\xc2\xa02136).'